Sviðið Selfossi. Tónleikastaður og samkomusalur í hjarta Selfoss

Eyþór Ingi á Sviðinu
2024-10-25 21:00 - 23:30 (Atlantic/Reykjavik) | Sviðið, 1 Eyrarvegur, Selfoss, 800, Iceland
Eyþór Ingi mætir á Sviðið Selfossi þar sem hann kemur fram einn síns liðs með gítarinn, píanóið og röddina að vopni.
Eyþór er þekktur fyrir söngröddina, léttan húmor og eftirhermur sínar. Hann hefur komið víða við í gegnum árin, bæði komið fram og gefið út efni undir eigin nafni og með hljómsveitum og listamönnum á borð við Todmobile, Lay Low, Stuðmenn, Eldberg, Atómskáld og Rock Paper Sisters.
Á tónleikunum má búast við efni af ferli Eyþórs í bland við lög sem hann hefur gert ódauðleg í lifandi fluttningi eftir hina ýmsu listamenn.
Komdu og upplifðu stemninguna sem aðeins verður til á Sviðinu Selfossi

TINA TURNER - SIMPLY THE BEST
2024-10-19 21:00 - 23:00
Bryndís Ásmunds ásamt hljómsveit heiðra minningu rokkdrottningarinnar Tinu Turner
Síðast var uppselt – ekki láta þessa veislu framhjá þér fara !

Pétur Guðmunds og gestir
2024-10-17 21:00 - 23:00
Söngvarann, lagahöfundinn og tónlistarmanninn Pétur Örn þarf eflaust að kynna fyrir flestum.
Hann ætlar nú í fyrsta skipti undir eigin nafni að halda tónleika og verða þeir á Sviðinu á Selfossi þann 17.október næstkomandi.

Pétur ætlar að flytja ásamt hljómsveit, vel valda blöndu af eigin tónlist og lögum sem eru í uppáhaldi hjá honum.
Sérstakir gestir á tónleikunum eru faðir hans, Guðmundur Benediktsson sem þekktur er úr Selfosshljómsveitinni Mánum og Brimkló og systir Péturs, Rakel Guðmundsdóttir, sem færri vita að er mjög góð söngkona og mun eflaust vekja almenna gleði og lukku.

The Eagles heiðurstónleikar - 11. okt
2024-10-11 21:00 - 23:30
Jógvan, Matti og Vignir Snær flytja helstu smelli Eagles.
The Eagles þarf varla að kynna fyrir neinum en hún er ein vinsælasta hljómsveit fyrr og síðar. The Eagles hefur selt yfir 200 milljón hljómplötur á heimsvísu, en bandið var stofnað árið 1971 og er enn starfandi í dag.
Hver þekkir ekki lög á borð við Hotel California, Take it easy, Lying Eyes, Tequila Sunrise, Desperado og Peaceful easy feeling svo fátt sé nefnt. Hljómsveitin á ótal mörg vinsæl lög sem hafa verið mikið spiluð í gegnum árin.
Þeir íslensku tónlistarmenn sem ætla að flytja þessa mögnuðu slagara Eagles eru þeir Jógvan Hansen, Matthías Matthíasson og Vignir Snær Vigfússon og hafa þeir verið fremstir á sínu sviði í mörg ár og ætla þeir þrír að flytja helstu lög Eagles.

Enginn sannur Eagles aðdáandi verður svikinn af að láta sjá sig á Sviðinu 11. okt

Alvöru ´80s partý með Hr. Eydís og Ernu Hrönn
2024-10-05 21:00 - 23:00
Veisla á Sviðinu
Hápunktur 80´s helgarinnar á Miðbar/Risinu/Sviðinu verður þegar Hr. Eydís stígur á stokk laugardagskvöldið 5. okt
Allir hittararnir, grifflurnar, vængirnir og neon verða í aðalhlutverki
Ekki láta þennan hápunkt framhjá þér fara !

Með allt á hreinu söngsýning - Guðrún Árný og 80´s singalong - Miðaverð 1980 !
2024-10-04 20:00 - 23:30
LOKSINS Á SELFOSSI – SINGALONG SÝNING Á HINNI KLASSÍSKU BÍÓMYND „MEÐ ALLT Á HREINU“ og svo kemur hin eina sanna Guðrún Árný og fylgir á eftir með áframhaldandi stuði og söng eins og henni einni er lagið
Þessi uppákoma er eitthvað sem engin söngfugl má láta framhjá sér fara – myndin verður sýnd í sérstakri „singalong“ útgáfu á risatjöldum og í framhaldi mun Guðrún Árný stíga á stokk og halda uppi fjöldasöng í anda 80´s.
Bíómyndin hefst klukkan 20 og Guðrún Árný hefur upp raust sína að sýningu lokinni – um klukkan 21:30
Miðaverðið ? Það er aðeins 1980 krónur (já – nítjánhundruðogáttatíukrónur) og með hverjum seldum miða fylgir glas af magnaðri 80´s söng-olíu til að koma fólki í réttan gír.

Júníus Meyvant og félagar
2024-09-21 21:00 - 23:30
Vestmanneyingurinn Unnar Gísli Sigurmundsson byrjaði að glamra á útjaskaðan gítar á tvítugs árunum og fann sig fljótt í tónlistinni.
Hann byrjaði að búa til músík undir nafninu Júníus Meyvant og gaf út sitt fyrsta lag Color Decay árið 2014 sem strax náði heimsathygli og var til að mynda valið lag dagsins á Seattle útvarpsstöðinni KEXP.
Síðan þá hefur hann haldið áfram að grípa hug og hjörtu um allan heim með lögum á borð við Signals, Gold Laces og Ain’t Gonna Let You Drown. Ferillinn spannar nú þrjár breiðskífur og tvær stuttskífur. Þjóðlagatónlist Júníusar Meyvant er hjartnæm, hlý og kunnugleg og er hinn óheflaði Unnar skammt undan.
Hljóðheimur Júníusar er stór og samansettur af rámri rödd, lokkandi gítarspili, þéttum hrynjanda, lúðrablæstri, hljómborðum og mellotron.
Tónleikarnir hefjast klukkan 21:00 – húsið opnar klukkan 20:00

Birnir og gestir !
2024-09-20 21:00 - 22:30
Birnir kemur og leikur sin bestu lög á Sviðinu föstudagskvöldið 20. september
Birnir er eitt stærsta nafnið í íslensku rappi í dag svo þetta er viðburður sem enginn ætti að láta framhja sér fara.
Honum til halds og trausts verður bngrboy að DJ-a
Húsið opnar klukkan 20:00 og tónleikarnir hefjast upp úr 21.00
Ath – 18 ára aldurstakmark á tónleikana – nema í fylgd með foreldrum/fullorðnum

Valdimar og Örn á Sviðinu
2024-08-31 21:00 - 23:30
Valdimar Guðmundsson hefur á síðustu árum haslað sér völl sem einn af ástsælustu söngvurum þjóðarinnar. Hann sló fyrst í gegn með plötunni Undraland með hljómsveit sinni, Valdimar og eftir það hefur hann sungið lög úr ýmsum áttum sem hafa ratað á vinsældarlista útvarpsstöðva landsins. Örn Eldjárn Kristjánsson hefur alla tíð sótt innblástur í náttúru Íslands. Hann hefur spilað á gítar og bassa með ýmsum hljómsveitum og tónlistarmönnum (Tilbury, Valdimar, Júníus Meyvant, Snorri Helgason o.fl.) í gegnum tíðina og samið tónlist frá unglingsaldri. Valdimar og Örn hafa undanfarin ár flutt dásamlega einlægt og hugljúft prógram við hin ýmsu tækifæri sem samanstendur af lögum sem Valdimar hefur sungið með hljómsveit sinni í bland við uppáhaldslög þeirra félaga.

Ásgeir - Einför um Ísland
2024-07-19 21:00 - 23:00
Tónlistarmaðurinn Ásgeir Trausti fer einsamall um Ísland í sumar þar sem hann kemur fram á 14 tónleikum víðsvegar um landið.
Tónleikaferðin hefst í Landnámssetrinu í Borgarnesi þann 27. júní og henni lýkur í Háskólabíói þann 14. september.
Tónleikastaðirnir eru fjölbreyttir en Ásgeir kemur m.a. fram í Básum í Þórsmörk, á Hótel Flatey, í Bláu kirkjunni á Seyðisfirði og Hofi, Akureyri.

Miðasala hefst miðvikudaginn 1. maí kl 10:00 á Tix.is.

GÓSS á SVIÐINU
2024-07-12 21:00 - 23:30
Hljómsveitin GÓSS (Sigurður Guðmundsson, Sigríður Thorlacius og Guðmundur Óskar) leggja land undir fót og í þetta skiptið er förinni heitið til Selfoss.
Hljómsveitin GÓSS hélt sína fyrstu tónleika á Sviðinu, Selfossi, í fyrra sem voru sérlega eftirminnilegir og auðvitað vildi bandið endilega kíkja aftur í heimsókn. Og því ber að fagna!

Á tónleikum GÓSS verður boðið upp á létt og skemmtilegt prógramm þar sem aðalmarkmiðið er að skapa hugljúfa og notalega kvöldstund fyrir tónleikagesti.
Húsið opnar klukkan 20:00 og tónleikarnir hefjast klukkan 21:00
Miðaverð: 5.990

Björgvin Halldórsson og hljómsveit...
2024-06-28 21:00 - 23:00
Pússið lakkskóna og fægið Gullvagninn !
Í fyrsta sinn mun hinn ástsæli dægurlagasöngvari okkar íslendinga, Björgvin Halldórsson stíga á stokk á Sviðinu – nýjum og glæsilegum tónleikastað í hjarta Selfossbæjar
Björgvin þarf ekki að kynna sérstaklega enda hefur hann sungið fyrir þjóðina í yfir 50 ár og flestir eiga sér minningar tengdar lögunum hans
Með Björgvin í för er einvala lið hljóðfæraleikara sem hefur spilað með honum um árabil og má búast við blandi af því besta frá ferli Björvins, ballöðum (ballads), rokki og róli, sprelli, sögum og fjöri
Þetta eru tónleikar sem engin má láta framhjá sér fara – takmarkað miðamagn í boði – fyrstur kemur – fyrstur fær
SALA HEFST MIÐVIKUDAGINN 5. JÚNÍ KLUKKAN 12:00 STUNDVÍSLEGA
Miðaverð 8.900

Alvöru ‘80s partý með Hr. Eydís!
2024-06-22 21:00 - 23:00
Vegna fjölda fyrirspurna – Hr. Eydís ásamt Ernu Hrönn aftur á Sviðinu.
Hr. Eydís sem sérhæfir sig í bestu ‘80s lögunum blæs til alvöru ‘80s veislu á Sviðinu á Selfossi 22. júní næstkomandi.
Komdu og upplifðu þennan skrautlega áratug í allri sinni dýrð, tónleikapartý sem enginn sannur ‘80s aðdáandi má láta framhjá sér fara. Ef þú vilt forsmekkinn af lögunum þá er rás Hr. Eydís á YouTube hér: https://www.youtube.com/@eydisband
Sjáumst hress á Sviðinu.
Tónleikar hefjast klukkan 21:00 – húsið opnar klukkan 20:00
18 ára aldurstakmark

HJÁLMAR Á SVIÐINU
2024-06-07 21:00 - 22:30
Hjálmar loksins á Sviðinu á Selfossi
Eftir langt hlé frá tónleikahaldi stígur hljómsveitin Hjálmar á stokk og heldur tónleika á Sviðinu, Selfossi
Hjálmar eru þekktir fyrir að vera eitt albesta tónleikaband hér á landi og það má því búast við frábærum tónleikum. Sveitina skipa þeir Guðmundur Kristinn Jónsson, Helgi Svavar Helgason, Sigurður Guðmundsson, Valdimar Kolbeinn Sigurjónsson og Þorsteinn Einarsson. Sviðið hefur verið að sækja í sig veðrið sem tónleikastaður og verða þetta fyrstu tónleikar Hjálma þar.
Um þessar mundir eru 20 ár frá því fyrsta plata Hjálma leit dagsins ljós. Hljóðlega af stað var tekin var upp í Geimsteini í Keflavík. Platan sló rækilega í gegn og skilaði sveitinni Íslensku tónlistarverðlaununum fyrir rokkplötu ársins auk nafnbótarinnar Bjartasta vonin árið 2004.
Þessum tímamótum ætlar sveitin að fagna með tónleikum á Sviðinu, Selfossi þann 7. Júní nk.
Miðasala hefst fimmtudaginn 16. maí á Tix.
Miðaverð 6.900

Bryndís Ásmunds heiðrar Tinu Turner
2024-05-24 21:00 - 23:00
Hin eina og sanna orku og gleðisprengja Bryndís Ásmunds leik og söngkona mun heiðra hennar uppáhalds söngkonu Tinu Turner ásamt frábærri hljómsveit á Sviðinu.
18 ára aldurstakmark

Skítamórall
2024-05-19 21:00 - 23:00, 2024-05-18 21:00 - 23:59, 2024-05-17 21:00 - 23:00
Hljómsveitin Skítamórall heldur uppteknum hætti um hvítasunnuhelgina og stendur þriggja daga vakt á Sviðinu Selfossi. Strákarnir munu mæta galvaskir í heimabæinn og halda uppi stuði og stemningu eins og þeim einum er lagið.

Húsið opnar kl. 20:00 en hljómsveitin mun hefja leik kl. 21:00
Barsala verður á tónleikunum en gestir munu flestir geta setið við hringborð (sætaraðir aftast)

Síðast seldist upp öll kvöldin, tryggið ykkur miða hér og nú!
Almennt verð kr. 7.990-

18 ára aldurstakmark.

Laddi og Hljómsveit mannanna á Sviðinu!
2024-05-10 21:00 - 23:00
Þjóðargersemin Laddi heldur sína fyrstu tónleika á Selfossi ásamt hljómsveit á Sviðinu 10 maí næstkomandi!

Lögin sem Laddi hefur samið og sungið í gegnum tíðina skipta tugum ef ekki hundruðum. Lög sem hafa fest sig í sessi í þjóðarsálinni og tengjast minningum um gleði og góða tíma.
Hver man ekki eftir lögum á borð við „Flikk Flakk“, „Upp undir Laugarásnum“, „Gibba Gibb“, „Búkolla“ „Súperman“ og mörgum fleirum.

Um er að ræða einstakan viðburð sem engin ætti að láta framhjá sér fara.

Hljómsveitina skipa ásamt Ladda:
Magni Ásgeirsson – Gítar/Söngur
Summi Hvanndal – Bassi/Söngur
Valur Freyr Halldórsson – Trommur/Söngur
Arnar Tryggvason – Hljómborð/Söngur
Pétur Steinar Hallgrímsson – Gítar/Söngur
Ármann Einarsson – Saxafónn
Valgarður Óli Ómarsson – Slagverk

Tónleikar hefjast kl 21:00 en húsið opnar kl 20:00
18 ára aldurstakmark

Una Torfa
2024-05-04 21:00 - 23:59
Una Torfadóttir er 23 ára söngkona, hljóðfæraleikari, lagahöfundur og alhliða listakona sem hefur einstakt lag á að tengja saman sannleika, hverdagsleika, ást og tónlist og koma því frá sér með þeim hætti að allir sem hlusta skilja og dragast inn í heim Unu og veltast þar um hlæjandi, hlustandi og grátandi.
Una kom eins og sprenging inn í íslenskt tónlistarlíf árið 2022 þegar hún sendi frá sér fimm laga EP-plötuna Flækt og týnd og einmana.
Hver smellurinn á fætur öðrum hefur náð miklum vinsældum af stuttskífunni og hún hefur síðan gefið út lögin Fyrrverandi, Ég er stormur, Bankastræti með Elínu Hall og Casanova með Baggalút og nú síðast lagið Skýjaborgir, vinningslag Idol þar sem Una er einn þriggja höfunda.
Allt frá 2021 þegar Una byrjaði að láta á sér kræla, hefur hvert ár verið viðburðaríkt í lífi tónlistarkonunnar sem hefur spilað um allt land á tónleikum og hátíðum. Ekki hægði hún á sér 2023 en þá rakaði hún inn hverri viðurkenningunni og verðlaunum sem hægt að var að nálgast í tónlist ásamt því að gefa út tónlist, fara í tónleikaferðalag um landið svo lítið eitt mætti nefna.
Tónleikar hefjast kl 21:00 en húsið opnar klukkustund fyrr
18 ára aldurstakmark

Nashville nights
2024-05-03 21:00 - 23:59
Einstök tónlistarupplifun, þar sem fram koma 4 söngvarar og lagahöfundar frá Nashville ásamt sunnlensku söngkonunni og lagahöfundinum Önnu Hansen í svokölluðum „Writers Rounds“.

Nashville eða „Music city“, eins og borgin er kölluð, er einna þekktust fyrir að vera höfuðborg kántrítónlistarinnar. Meirihluti íbúanna þar eru lagahöfundar og söngvarar, sem margir hverjir semja smelli fyrir og með stórstjörnum, og semja lögin sem fara á flug um netheima og samfélagsmiðla.

Á hverjum degi flykkist fólk hvaðanæva að úr heiminum til Nashville til að upplifa ekta „Writers rounds“ á stöðum á borð við The Bluebird Cafe, 3rd & Lindsley, The Listening Room og The Local, og nú er röðin komin að Sviðinu á Selfossi.

„Writers rounds“ eru tónleikar, þar sem listamennirnir skiptast á að spila lögin sín, ásamt því að veita áhorfendum innsýn í það hvernig lögin urðu til og ferlið sem þarf til að þau nái eyrum fólks um allan heim. Þetta er fléttað inn í frábæran flutning atvinnusöngvara og lagahöfunda í einstakri tónlistarveislu, í ekta Nashville stíl.

Ekki láta þennan einstaka viðburð framhjá þér fara!

18 ára aldurstakmark
húsið opnar kl 20:00 en tónleikar hefjast 21:00

Jórukórinn
2024-05-02 20:00 - 22:00
Vortónleikar Jórukórsins fara fram 2. maí kl. 20 á Sviðinu. Miðaverð er 4.900 kr. á jorukorinn.is og 6.000 kr. í hurð.
Tónleikagestir munu geta nýtt sér stórgóða þjónustu á Sviðinu og keypt sér drykk á barnum þessa kvöldstund.
Dagskrá tónleikanna er fjölbreytt og er stór hluti þeirra laga sem flutt verða ýmist útsett af okkar frábærlega fjölhæfu kórstýru, Unni Birnu Björnsdóttur, eða af kórnum sjálfum með stuðningi Unnar.
Hljómsveitin sem kemur fram með kórnum þetta kvöld samanstendur af Pétri Valgarð Péturssyni á gítar, Sigurgeiri Skafta Flosasyni á bassa, Óskari Þormarssyni á trommur og okkar eigin Unnur Birna Björnsdóttir mun grípa í píanóið þegar þess gerist þörf.

húsið opnar kl 19:00, tónleikar hefjast kl 20:00

Konukvöld Hermosa
2024-04-30 20:00 - 23:00
Haltu þér fast!
Konukvöld Hermosa verður haldið á Sviðinu Selfossi þann 30.apríl!
BINGÓ og taumlaus gleði!
Frídagur daginn eftir svo þetta er frábær afsökun til að skella sér út með vinkonunum og sletta úr klaufunum!
Sigga Kling og DJ Gazzi stýra bingói og halda stuðinu gangandi eins og þeim einum er lagið!
Miðaverð í forsölu er 3.990 kr. – innifalið er bingóspjald og fordrykkur hússins.
Miðaverð við inngang er 4.990 kr.
Hægt verður að kaupa auka bingóspjöld á staðnum ásamt því að Hermosa verður á staðnum með vinsælustu vörurnar til sölu.

Húsið opnar kl 19:30 – dagskrá byrjar kl 20:00
20 ára aldurstakmark.
Takmarkað magn miða í boði!

KK
2024-04-27 20:00 - 22:00
Laugardagskvöldið 27. Apríl ætlar KK að mæta á sviðið á Selfossi og spila sín bestu lög og segja tengdar sögur.
Hver man ekki eftir lögum eins og vegbúinn, hafðu engar áhyggjur, Lucky one, kærleikur og tími, þjóðvegur 66 og bein leið?
Ekki missa af þessu einstaka tækifæri til að sjá og heyra KK í mikilli nánd.
18. ára aldurstakmark
miðasala hefst kl 12:00 1. mars
húsið opnar klukkan 19:00 en tónleikar hefjast klukkan 20:00

Stebbi & Eyfi
2024-04-24 21:00 - 23:00
Stebbi og Eyfi mæta á Sviðið 24. Apríl. Daginn fyrir sumardaginn fyrsta.
Bestu lögin þeirra í bland við grín, sögur af lögunum og tilurð þeirra í bland við skemmtilegar bransasögur.
Einlægir tónleikar sem þú mátt ekki missa af !

Tónleikarnir hefjast klukkan 21:00 en húsið opnar klukkan 20:00
18 ára aldurstakmark

Föruneyti GH
2024-04-19 20:00 - 22:00
Flutt verða ýmis lög frá Vestmannaeyjum, bæði nýleg og frá gostímanum 1973. Þar geta allið tekið rækilega undir.
Þá verða flutt brot úr þáttunum Eyjapistill, sem þeir tvíburabræður Arnþór og Gísli Helgasynir sáu um.
Eyjapistlar voru á dagskrá RÚV frá febrúar 1973 til marsloka árið eftir. Af 260 þáttum sem samtals voru um 90 klst. hafa um 80 þættir varðveist. Í bland við þekkt Eyjalög verða á þessum tónleikum flutt brot úr nokkrum þessara útvarpsþátta. Á sínum tíma var tilgangur þáttastjórnendanna Arnþórs og Gísla Helgasona að vera upplýsingaveita fyrir Vestmannaeyinga á meðan á gosinu stóð. Fólk gat auglýst eftir týndum munum og komið tilkynningum af ýmsu tagi til samlanda sinna. Jafnframt var reynt að halda uppi léttleika í þáttunum og endurspegla mannlífið eins og það var á meðal Vestmannaeyinga. Ljóst er að þarna er afar góð heimild um þennan atburð í sögu þjóðarinnar, en nóttina sem gosið hófst flúðu 5.000 manns heimili sín.
Þessi tónleikadagskrá var frumflutt í Eldheimum, á goslokahátíð í júlímánuði 2023. Salurinn var þéttsetinn og komust færri að en vildu. Eyjalögin vöktu eins og við mátti búast mikla sönggleði, og var vel tekið undir í þeim. Gísli er góður sögumaður, og það, ásamt hljóðbrotum úr þáttunum, vakti bæði kátínu og gamlar tilfinningar, sérstaklega kannski hjá þeim sem þarna könnuðust við sjálfa sig frá því fyrir fimmtíu árum, en mörg viðtalanna voru einmitt við börn.

Auk Gísla koma fram Herdís Hallvarðsdóttir, Þórarinn Ólason, Magnús R. Einarsson, Hafsteinn Guðfinnsson, Sigurmundur G. Einarsson Unnur Ólafsdóttir og Grímur Þór Gíslason.
Húsið opnar kl 19 en tónleikar hefjast kl 20
Forsöluverð 7500kr
Verð við hurð 8000kr

Hreimur Magni og Gunni Óla - Öll bestu lögin og sögurnar í bland!
2024-04-18 21:00 - 23:00
Það þarf ekki að kynna þessa þrjá stráka fyrir aldamótakynslóðinni en þeir hafa staðið fremstir á fleiri sveitaböllum en flestir aðrir.
Á þessum einstöku tónleikum ætla þeir að setja á sig kassagítarana og renna saman í vinsælustu lögin sín – það má syngja með!
húsið opnar klukkan 20:00 en tónleikar hefjast klukkan 21:00
Miðaverð í forsölu 4900kr og 5900kr við hurð
18. ára aldurstakmark

Minningar og styrktartónleikar Bjarka Gylfasonar og fjölskyldu
2024-04-17 23:59
Eins og eflaust margir vita féll Bjarki frá langt fyrir aldur fram þann 20. mars síðastliðinn eftir öfluga krabbameinsbaráttu undanfarin misseri. Komið hefur verið af stað söfnun fyrir fjölskylduna og allur ágóði tónleikanna rennur í söfnunina.

Söfnunarreikningurinn hér að neðan er á nafni Guðrúnar Ástu, eiginkonu Bjarka:
Reiknisnr. 0370-26-048318
Kt. 080390-2039
Aur – 868-1930
Fram koma:
Diljá Pétursdóttir, Júlí Heiðar
Guðrún Árný, Gunni Óla, Þórir Geir, Hara systur með Arnari Mammút og Einsa made in sveitin, Fríða Hansen, Sædís Lind, Anna María, Dagný Sif, Dúett – Opera comedy, Heiðrún Bjarkadóttir ásamt frábæru úrvali hljóðfæraleikara
Viðburður hefst kl 19:00

Streymi frá minningartónleikum Bjarka
2024-04-17 19:00 - 21:00
Til þess að horfa á streymi er hægt að ýta á „kaupa miða á tix“ eða afrita slóðina sem er hér fyrir neðan og afrita á þinn vafra.

https://watch.livey.events/events/7f4d4782-49b0-40e7-9f23-0be49979f50a?fbclid=IwZXh0bgNhZW0CMTAAAR2q6o_ri8pnIfKqprAAUG0A3p87GXHRScv1ck8nCO5QaTDav8fTftizVGk_aem_ASm4CfaXhrHuH07jp-qFFXfWwqj0uOktI3PN3ub1U1K2yecvf4MP3NsbWMSKzEPpL2HkueLCERAHWu4P84bMjFga

Bríet
2024-04-13 20:00 - 21:30
Bríet er margverðlaunuð tónlistarkona best þekkt fyrir lögin sín “Esjan”, “Feimin(n)” og “Rólegur kúreki”. Hún er fjölhæfur hljóðfæraleikari sem skrifar og flytur sín eigin lög, en hún hefur einnig unnið með mörgum tónlistarmönnum í gegnum tíðina.
Fyrsta breiðskífa Bríetar “Kveðja, Bríet” var valin ‘besta plata ársins’ á Íslensku Tónlistarverðlaununum 2021. Sama ár vann hún einnig í flokkunum ‘söngkona ársins’ og ‘textahöfundur ársins’.
Bríet hefur verið að semja tónlist og koma fram síðan að hún var unglingur. Hún elskar að kanna tilfinningar og nota tónlistina til að tjá þær.
“Ég elska litinn gulann. Ég elska fólk sem hlær og ég dýrka blóm. Ég var 17 ára þegar ég gaf út fyrstu smáskífuna (EP) mína og öll tónlistin mín er um ástina á einn eða annan hátt”.
Tónleikar hefjast kl 20:00 en húsið opnar klukkustund fyrr
18 ára aldurstakmark
